
1. DATE GENERALE 
	
	DATE GENERALE

	1.1
	Denumire Prestaţie

	SERVICII DE INCHIRIERE UTILAJE PENTRU DESZĂPEZIRE, INCLUSIV DESERVENŢI PENTRU IARNA 2026-2027

	1.2
	Autoritatea Contractantă
	SERVICIUL MUNICIPAL DE UTILITATI PUBLICE  BACAU; 
Cod fiscal:  RO43756270 , Sediul social: strada Constantin Ene, nr.3, judetul Bacau, localitatea Bacau, telefon:0754020000, www.smupbacau.ro; e-mail: smupbacau@gmail.com; si  achizitii@smupbacau.ro

	1.3
	Sursa de finanţare
	Bugetul propriu SMUP Bacau aprobat prin HCL.

	1.4
	Scopul şi obiectivul prestaţiei
	Încheierea unui acord cadru/contract subsecvent de servicii de inchiriere utilaje pentru deszapezire, care sa presteze servicii specifice de deszapezire pe arterele rutiere din municipiul Bacau in iarna 2026-2027, pentru desfăşurarea circulaţiei rutiere în condiţii corespunzătoare pe reţeaua de căi publice aflate în administrarea municipiului Bacău.

	1.5
	Locul desfăşurării prestaţiilor
	Străzile, aleile carosabile dintre blocuri, trotuarele şi parcările de pe raza municipiului Bacău.

	1.6
	Caracteristici generale ale interventiilor
	-Inchirierea /dotarea cu utilaje suficiente si organizarea activitatilor prestate de acestea;

-Asigurarea raspandirii preventive de materiale antiderapante continuu si prioritare;
-Prevenirea inzapezirii drumurilor şi combaterea poleiului;
- Adunare, încărcare şi transportul zăpezii;


2. DATE TEHNICE  
-Obiectul contractului constă în servicii de inchiriere utilaje care sa presteze servicii specifice de deszapezire, inclusiv deserventi, pentru sezonul de iarnă 2026-2027. 
-Prin HCL nr.217 din 29.07.2021 privind stabilirea modalităţii de gestiune a unor activităţi din cadrul Serviciului Public de Salubrizare din Municipiul Bacău, în conformitate cu Legea nr.51/2006 a serviciilor comunitare de utilităţi publice şi HCL 218 din 29.07.2021 privind darea în administrare a gestiunii unor activităţi din cadrul Serviciului Public de Salubrizare, către Serviciul Municipal de Utilităţi Publice, activităţile aferente Legii nr.101/2006, Art.2 (3) lit.g) curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, sunt în gestiunea directă a Serviciului Municipal de Utilităţi Publice; modificat prin Hotărarea nr. 123 din 01.04.2026 privind prelungirea duratei de dare in administrare pentru următorii 5 ani, incepand cu data de 30.07.2026, a gestiunii activităţilor specificate.

- Ţinând cont de specificul şi volumul intervenţiilor pe timp de iarnă, raportat la dotarea tehnica actuală cu autovehicule si utilaje a Serviciului Municipal de Utilitati Publice, în calitate de operator al serviciului de curățare și transport al zăpezii de pe căile publice și menținerea în funcțiune a acestora pe timp de polei sau de îngheţ, Serviciul Municipal de Utilitati Publice deruleaza procesul de achizitie, in vederea inchirierii de utilaje si autovehicule, care în funcţie de necesităţi, sa poată acoperi volumul de activităţi de deszapezire necesare pentru iarna 2026-2027. 

- Organizarea actiunilor de deszapezire, de prevenire si combatere a poleiului si a inzapezirii drumurilor, depozitarea materialelor antiderapante si substantelor chimice, încărcarea acestora, amplasarea depozitelor, modul de utilizare şi răspândire a acestora, utilajele şi echipamentele de răspândire a lor, viteza de lucru a acestora, semnalizarea vehiculelor care fac aceste operaţiuni se va face în conformitate cu prevederile „Normativului privind prevenirea si combaterea înzăpezirii drumurilor publice’’- indicativ AND nr.525/2013.
- Pentru îndeplinirea acestor cerințe este necesara încheierea unui acord cadru/contract subsecvent de prestari servicii pentru o perioada de 6 luni de la semnarea lui, cu termen de prestare a serviciilor cuprins intre 01.11.2026 -30.04.2027, cu un operator economic, care pot desfășura serviciile menționate în caietul de sarcini.
-Cerințele din caietul de sarcini sunt considerate ca fiind obligatorii și minimale.
3. DESCRIEREA PRESTAŢIILOR 
Starea tehnică a autovehiculelor trebuie să fie corespunzătoare circulaţiei pe drumurile publice, fără scurgeri de carburanţi, lubrifianti sau lichide speciale, cu emisii reduse de noxe (zgomot şi gaze de eşapament) şi să prezinte o bună etanşeitate a benelor de încărcare. Toate utilajele vor respecta normele de mediu în vigoare.

            Ofertantul (ofertantii) declarat castigator îşi va angaja propria echipă şi va fi responsabil de comportamentul acesteia pe timpul desfăşurării activităţii. Toţi conducătorii auto şi ceilalţi angajaţi trebuie să deţină calificări relevante şi vor fi instruiţi în mod corespunzător şi calificaţi pentru sarcinile lor şi trebuie să fie informaţi cu privire la utilizarea în siguranţă a echipamentelor, maşinilor şi a vehiculelor aflate în sarcina lor pentru a se asigura că acestea sunt exploatate şi întreţinute în conformitate cu cerinţele contractuale. 
            Se vor respecta prevederile legale, normele şi normativele privind protecţia muncii si legislatia muncii pentru întregul personal angajat în prestarea activităţilor, care constituie obiectul achiziţiei.

              Ofertantul (ofertantii) declarat câştigător are răspunderea pe durata de îndeplinire a acordului cadru/contractului subsecvent de prestari servicii, pentru eventualele accidente, pagube sau efecte negative ca urmare a nerespectării prevederilor contractuale. Prestatorul va răspunde de orice prejudiciu provocat drumului, în executarea contractului, prin acţiunea sau inacţiunea sa, precum şi de eventualele accidente produse din vina sa.
4.   DESCRIEREA SERVICIILOR 
              Pentru asigurarea circulaţiei rutiere şi pietonale în condiţii de siguranţă în timpul iernii, autoritatea contractantă întocmeşte un program comun de acţiune cu autorităţile administraţiei publice locale, pentru acţiunile necesare privind prevenirea şi combaterea poleiului, precum şi deszăpezirea, care va cuprinde:

a)
măsuri pregătitoare;

b)
măsuri de incarcat si transportat zapada;

Ofertantul/ofertanţii declaraţi câştigători vor desfăşura activităţile sub coordonarea autorităţii contractante, în cadrul comandamentului de deszăpezire constituit la nivelul Municipiului Bacău.

              Activităţile de deszăpezire se vor executa ziua si/sau noaptea, în funcţie de necesitatea concretă şi au ca scop menţinerea în stare practicabilă a arterelor de circulaţie.

              Utilajele închiriate vor desfăşura următoarele operaţii, descrise dupa cum urmeaza:
               - adunat, încărcat, transportat zăpadă şi gheaţă
Adunatul, incărcatul, transportul şi depozitatul zăpezii se va face cu vehicule adecvate, până la asigurarea condiţiilor optime de circulaţie rutieră şi pietonală. In vederea degajării cantităţilor mai mari de zăpadă, în special în zona insituţiilor publice, unităţi de învăţământ, staţii transport în comun, treceri de pietoni şi alte obiective intens frecventate, sau oriunde este necesar, utilaje specializate (buldoexcavator) vor asigura strângerea în grămezi a zăpezii.
Zăpada şi gheaţa colectate de pe raza municipiului Bacau, se vor transporta intr-un loc special amenajat pentru aceasta activitate, stablilit de Serviciul Municipal de Utilităţi Publice, în calitate de operator.
5. RESURSE TEHNICE NECESARE ÎNDEPLINIRII PRESTAŢIILOR
5.1 DESCRIEREA AUTOUTILAJELOR SI A ECHIPAMENTELOR 
Achizitia se va efectua in functie de activitatea specifica de deszapezire prestata de utilajele ce urmeaza a fi inchiriate;
Utilaje pentru degajarea zăpezii, adunat, încărcat, transportat:      

Buldoexcavator  -  1 buc utilaj;
Autocamion  - 4 buc utilaj.

5.2. CARACTERISTICI TEHNICE MINIME OBLIGATORII ALE UTILAJELOR
Utilajele  vor desfăşura operaţiile precum: degajarea zăpezii, adunat, încărcat, transportat. 
Buldoexcavator – 1 bucati utilaj;
pe pneuri, formula roţilor 4x4 si va fi utilizat pentru îndepărtarea zăpezii de pe carosabil, adunare în grămezi, precum si pentru încărcarea zăpezii în mijloacele de transport
· înălţime minimă de ridicare - 2700 mm

· cupă frontală de minim – 1 m³
Autocamion < 18 mc (va fi folosit la transportul zăpezii) - 4 bucati;
-   configuraţie vehicul minim 8x4 şi sarcină utilă de minim 9 to

-   capacitate benă: minim 18 m³

-   cablu/bară rigidă de remorcare autovehicule;
      Prestatorul va utiliza în cadrul contractului autoutilaje şi echipamente a căror parametrii de funcţionare corespund cu cerinţele minime pentru care sunt ofertate.
De regulă, cu excepţia cazurilor în care operatorul dispune alte zone de acţionare, utilajele aferente vor acţiona în formaţie în vederea adunării, încărcării şi transportului zăpezii, ofertantul asigurând o interoperabilitate sporită între utilajele proprii, în vederea optimizării prestaţiei.

5.3.  DOTĂRI OBLIGATORII NECESARE PENTRU  TOATE AUTOUTILAJELE:
Autoutilajele care participă la activitatea de deszăpezire, vor avea următoarele dotări obligatorii: 
· vor fi dotate cu GPS (pentru monitorizarea şi evidenţa activităţii) şi cu softul aferent. Buna funcţionare a sistemului GPS este în sarcina contractantului.
· telefoane mobile pentru deservenţi;
·  vor avea în dotare sculele minim necesare intervenţiilor accidentale;
· sistemul de încălzire al cabinei deserventului trebuie sa fie funcţional;
· girofar;

· combustibilul şi celelalte materiale necesare bunei funcţionări a utilajelor, vor fi asigurate de către prestator.
· La începerea oricărei prestaţii, prestatorul va asigura existenta in rezervoarele autoutilajelor a carburantului necesar pentru minimum 8 ore de acţiune.
5.4. Cooperarea cu beneficiarul
Prestatorul va nominaliza o persoană care să asigure interfaţa dintre Beneficiar si deservenţii utilajelor. Persoana nominalizată va avea calitatea de manager de contract, va avea în dotare telefon mobil al cărui număr de contact va fi pus la dispoziţia beneficiarului.
Managerul de contract va avea responsabilitatea luării măsurilor necesare pentru instalarea si punerea in funcţiune a sistemelor de monitorizare GPS, cu dovada acestui fapt, la data inceperii activitatilor specifice.

În scopul decontării serviciilor prestate, managerul de contract va avea obligaţia de a prezenta autorităţii contractante, saptamanal situaţia execuţiei prestaţiilor folosind datele stocate de 
sistemul GPS, traseele realizate de utilaje si timpul parcurs.
În situaţia în care in timpul intervenţiei, personalul contractorului observă accidente rutiere sau orice alte evenimente produse pe drumurile publice care pot afecta starea traficului rutier şi/sau starea părţii carosabile, are obligaţia de a informa operativ reprezentanţii autorităţii contractante.
5.5. Capacitatea tehnică a prestatorului
Prestatorul va asigura în permanenţă funcţionarea în bună stare a autovehiculelor, utilajelor şi echipamentelor asigurate prin contract;
Prestatorul are obligaţia de a avea plătite toate obligaţiile de plată necesare circulaţiei pe drumurile publice.
Prestatorul are obligatia sa raspunda la solicitarea de interventie si sa asigure inceperea activitatii de deszapezire conform notei de comanda transmisa de achizitor.
Solicitarea se poate transmite prin oricare din modalităţile de comunicare prevăzute în contract (telefon mobil, fax, e-mail);

6. TARIFE DE ÎNCHIRIERE, ELEMENTE CONSTITUTIVE ALE TARIFULUI ȘI MODALITATEA DE PLATĂ 
6.1. Prestaţiile utilajelor închiriate se vor tarifa şi plăti cu următoarele tarife de închiriere:
Tarif acţionare = tariful care se aplica pentru timpul din programul de lucru in care mijloacele de mecanizare desfăşoară efectiv activităţi in vedere efectuarii deszăpezirii (tarifele de acţionare vor cuprinde toate cheltuielile care se efectuează cu autoutilajul cand acesta lucrează efectiv);
6.2. In vederea intocmirii corecte a Centralizatorului lunar de prestatii efectuate cat si a Situaţiei de plată a prestaţiilor pentru deszăpezirea efectuata, se vor avea in vedere urmatoarele:

Activitatea pe zi /8 ore de acţionare, prognoza meteorologică, s-a constatat că, în perioadele de iarnă, zilele cu ninsori – viscole - polei şi cele necesare pentru îndepărtarea zăpezii de pe carosabil , variază între 10 – 20 zile, din totalul de  zile ale contractului.

În zilele de „acţionare” estimăm că se lucrează o medie de 8 ore/zi. În cazuri excepţionale, de căderi masive de ninsori sau polei în exces, este posibil ca ofertantul să presteze mai mult de 8 ore zilnic activităţi specifice de deszăpezire, ofertantul avand obligatia sa asigure doua schimburi.In aceste situaţii, prestatorul va lua masuri de suplimentare a personalului deservent pentru autoutilaje. Pentru estimarea valorii contractului au fost luate in calcul un numar de 8 ore/zi/utilaj pentru 20 zile estimate a fi necesare pentru adunat, indepartat si transportul zapezii de pe carosabil. 

6.3. Tarifele de închiriere vor fi exprimate în LEI
6.4. Tarifele de închiriere nu conţin TVA
6.5. Ofertantul va prezenta pentru fiecare utilaj în parte preţul în lei/unitatea de măsură (fără TVA)
6.6. Preturile (tarifele) vor ramane ferme si nu se vor modifica pentru intreaga perioada a contractului. 
7. CERINTE PENTRU ASIGURAREA PRESTARII SERVICIILOR, OBLIGATII SI RESPONSABILITATI 
7.1.Perioada de desfăşurare a prestaţiilor se preconizeaza a fi: 01.11.2026 - 30.04.2027 inclusiv, în funcţie de condiţiile meteo - rutiere această perioadă poate fi modificată prin notificarea scrisă a Autorităţii contractante, dupa caz.
7.2. Prestatorul are obligaţia ca la momentul intrării utilajelor in baza de deszăpezire, să prezinte soluţia de monitorizare GPS pe baza căreia se realizează decontul serviciilor.
Buna funcţionare a sistemului GPS este in sarcina Prestatorului. Prestatorul va permite  beneficiarului accesul permanent la sistemul de monitorizare şi baza de date GPS.
7.3.Decontarea prestaţiilor aferente contractului va incepe din momentul in care utilajele presteaza serviciile achizitionate. Ora de prestare va fi ora arătată de diagramele GPS.
7.4. Prestatorul are obligaţia de a repara sau înlocui autoutilajele defecte cu altele cu aceleaşi caracteristici tehnice in termen de 2 ore de la constatarea defecţiunilor de către Beneficiar sau sa inlocuiasaca utilajele inchiriate.
7.5.Pentru autoutilajele inchiriate prevăzute cu echipamente, montarea si demontarea echipamentelor este in sarcina Prestatorului.
7.6.Autoritatea contractanta isi rezerva dreptul ca in situatia unor caderi masive de zapada sau conditii meteo nefavorabile care pot periclita desfasurarea in conditii optime a traficului rutier sau pietonal sa suplimenteze valoarea contractului, printr-un act adițional, cu respectarea prevederilor art. 221 din Legea nr. 98/2016 sau prin aplicarea art.19 prin incadrarea cantitatilor suplimentare intr un lot 1, separat de lotul individual (unic) al achizitiei in curs.
8. RESPONSABILITĂŢILE PRESTATORULUI 
Prestatorul îşi va insuşi şi va îndeplini toate prevederile prezentului Caiet de sarcini, având următoarele obligaţii şi responsabilităţi:
8.1.Prestatorul poartă toată răspunderea pe durata de îndeplinire a contractului, pentru eventualele accidente, pagube sau efecte negative produse ca urmare a acţiunilor sale sau a nerespectării prevederilor caietului de sarcini.
8.2.Prestatorul efectuează pentru deservenţii autoutilajelor, instruirea personalului, acordarea echipamentelor de protecţia muncii, înregistrarea eventualelor accidente de muncă.
8.3. Prestatorul răspunde de integritatea utilajelor şi a echipamentelor necesare activităţilor de deszăpezire.
8.4. Pe toata perioada prestării serviciilor, prestatorul are obligaţia de a nu stânjeni inutil sau în mod abuziv confortul riveranilor şi/sau căile de acces prin folosirea şi ocuparea drumurilor şi a căilor publice sau private care deservesc proprietăţile aflate în posesia beneficiarului sau  oricărei persoane.
8.5. Prestatorul va despăgubi achizitorul şi personalul acestuia împotriva tuturor reclamaţiilor acţiunilor în justiţie, daune-interese, costurilor, taxelor şi cheltuielilor, amenzilor aplicate personalului achizitorului de cătra instituţiile de control ale statului - ISU, Poliţia Română, etc , indiferent de natura lor, pentru care responsabilitatea revine prestatorului.
8.6.Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului, prestatorul având în acelaşi timp obligaţia de a supraveghea efectuarea serviciilor cerute.
8.7.Prestatorul va răspunde de orice prejudiciu creat drumului în executarea contractului, prin acţiunea sau inacţiunea sa, precum şi de eventualele accidente produse din vina sa.
8.8.Prestatorul are obligaţia de a respecta normele de protecţie a muncii şi de prevenire şi stingere a incendiilor.
8.9. Prestatorul va nominaliza un manager al contractului,  şi un responsabil cu securitatea şi sănătatea în muncă.
9. RESPONSABILITĂŢILE AUTORITĂŢII CONTRACTANTE  
9.1. Autoritatea contractantă are obligaţia de a pune la dispoziţia prestatorului informaţiile pe care acesta le consideră necesare pentru îndeplinirea contractului.
9.2.Autoritatea contractantă are obligaţia de a controla, verifica şi măsura prestaţiile efectuate. 
10. RISCURI AFERENTE IMPLEMENTARII CONTRACTULUI:
10.1. Imposibilitatea fortuita de executare. Rezolvarea problemei riscurilor prin remedii.

Această problemă se află în strânsă legătură cu una din cauzele de stingere a obligațiilor: imposibilitatea fortuită de executare. Astfel, atunci când o obligație contractuală nu mai poate fi executată datorită unui eveniment de forță majoră și în cazuri speciale de caz fortuit, în principiu, aceasta se stinge. Debitorul se afla eliberat de obligație pentru imposibilitatea de executare.

Au fost identificate urmatoarele riscuri cu impact semnificativ asupra derularii contractului, astfel:

1. Apariția unor evenimente nedorite cum ar fi: disfunctionalitati ale mijloacelor de comunicatii, discontinuitati in aprovizionarea cu materiale antiderapante, care nu se datoreaza prestatorului.
Efecte:nerealizarea serviciilor conform cerintelor prevăzute în caietul de sarcini si prevederilor contractuale
Asumarea riscurilor: Achizitorul și prestatorul 

Măsuri: Monitorizarea permanentă a activităților, asigurarea posibilitatilor de comunicare alternative, asigurarea cantitatilor corespunzatoare de material antiderapant 
2. Capacitatea tehnică necorespunzătoare a prestatorului
Efecte: - neînceperea sau nefinalizarea serviciilor prestate/intervențiilor în parametrii de costuri și timp


- realizarea serviciilor în condiții de calitate necorespunzătoare

Asumarea riscului: Prestatorul

Măsuri: - revizile tehnice/eventualele reparatiile ale utilajelor sa fie realizate pana la data inceperii derularii contractului;

 - asigurarea de utilaje si de personal de rezerva (deserventi), pentru situatiile in care utilajele ar putea sa nu functioneze sau sa existe incapacitate de munca a deserventilor 
11.  CONFIRMAREA SI RECEPŢIA SERVICIILOR 
Documentele care se întocmesc de către Prestator sunt următoarele:
11.1. Diagramele GPS pentru fiecare utilaj in parte, cu evidenţierea prestaţiilor efectiv executate.
11.2. Formular - Situaţia de plată a prestaţiilor pentru deszăpezire efectuate (anexa 3 la caietul de sarcini), in 3 exemplare (1 pt. prestator si 2 pt. autoritatea contractantă)
11.3. Formular 1.2.1 - 1.2.n Centralizator lunar prestaţii efectuate cu autoutilajul închiriat la deszăpezirea mecanică, (anexa 4 la caietul de sarcini), in 3 exemplare (1 pt. prestator şi 2 pentru autoritatea contractantă), care vor fi însoţite de diagramele zilnice desfăşurătoare ale GPS-urilor.
11.4. Nu se acceptă spre decontare, prestaţiile care nu au ataşate ca si documente suport, formularele prevăzute de art. 11.1, 11.2 respectiv 11.3.
11.5. Prestatorul este răspunzător de corectitudinea şi exactitatea datelor înscrise în facturi/situaţii de plată şi se obligă să restituie atât eventualele sume încasate în plus, cât şi foloasele necuvenite aferente acestora. Sumele respective vor fi stabilite în urma verificărilor efectuate de către organele de control financiar intern sau alte organe de control abilitate de lege.
Dacă în urma controalelor efectuate de organele abilitate, potrivit legii, se constată că prestatorul a încasat sume necuvenite de la achizitor, prestatorul are obligaţia să restituie în timpul controlului şi înainte de sesizarea organelor competente aceste sume, inclusiv penalităţile, daune-interese, majorările, dobânzile aferente, stabilite prin actele de control.
Diagramele zilnice desfăşurătoare ale sistemului GPS vor cuprinde:

· numele firmei care execută prestaţia;
· număr de îmatriculare auto sau număr de inventar;
· perioada prestaţiei;

· ruta, intervale orare de acţionare pentru autoutilajele care acţionează conform prevederilor contractului;
· semnătură reprezentant Prestator;

Centralizatoarele lunare ale diagramelor GPS vor cuprinde:
     -    numele firmei care execută prestaţia;

     -    număr de îmatriculare auto sau număr de inventar;

     -    perioada prestaţiei;

     -   ore acţiune total si detaliat pe zile, (perioada in care mijloacele de mecanizare lucrează efectiv);

        -   semnătură reprezentant Prestator;

   -    viza şefului bazei de deszăpezire;

Persoanele care întocmesc si semnează prestaţiile isi vor trece numele si prenumele in clar. Prestatorul va preda desfăşurătorul GPS al zilelor aferente, pentru fiecare utilaj în parte. Desfăşurătoarele zilnice şi centralizatoarele lunare ale GPS-urilor se păstrează in 3 exemplare (două pentru Autoritatea contractantă şi unul pentru Prestator).

Documentele primare se vor păstra şi arhiva în conformitate cu prevederile legale privind păstrarea documentelor respective pentru a fi puse la dispoziţia organelor de control abilitate ori de câte ori este nevoie. 
În ceea ce privește modificarea contractului aflat în derulare, în sensul diminuării/majorarii cantităților de servicii, precum și a valorii aferente acestora, facem precizarea ca aceasta se va realiza printr-un act adițional, dar cu respectarea prevederilor art. 221 din Legea nr. 98/2016.
12. MODALITATI DE PLATA
Plata facturilor aferente serviciilor prestate,  avand ca sursa de finantare Bugetul propriu SMUP Bacau, va fi achitata in termen de 30 zile de la data certificarii serviciilor de catre achizitor in baza documentelor justificative insotite de factura emisa de furnizor.
In vederea efectuarii platii prestatiilor efectuate se vor trimite de catre Prestator in termenul prevazut in contract toate documentele justificative specifice activității efectuate. Achizitorul nu va efectua plati in avans.

Prezentarea de date eronate sau incomplete, fata de prevederile legale ale contractului de achizitie de prestari servicii, în facturile înaintate spre decontare, face sa nu curga termenul de plata, daca Achizitorul sesizeaza Prestatorul despre neregulile constatate. Un nou termen de plata va curge de la confirmarea de catre Achizitor a noilor facturi prezentate de catre Prestator, completate cu date corecte, potrivit legii si contractului.

Prestatiile vor fi decontate pe baza verificarii si certificarii de catre reprezentantii Achizitorului a situatiilor de plata insotite de documentele justificative aferente, avandu-se in vedere volumul prestatiilor efectiv (real) executate şi calitatea acestora.
13. SANCŢIUNI PENTRU NEÎNDEPLINIREA OBLIGAŢIILOR
Pentru neîndeplinirea în totalitate sau în parte a serviciilor ce fac obiectul contractului, prestatorul va fi penalizat după cum urmează:
13.1.Pentru neexecutarea obligaţiilor ce revin în conformitate cu responsabilitatile contractului, prestatorul datorează autorităţii contractante penaltăţi in cota de 0,1 % pe zi , din valoarea contractului ramasa neexecutata,  pe baza notei de constatare intocmite.
13.2.Nota de constatare este întocmită de către reprezentanţii autorităţii contractante. Notele de constatare vor avea ataşate ca şi anexe, ordinul de intrare în bază, diagrama desfăşurătoare GPS precum si orice alt fel de documente considerate relevante de către autoritatea contractantă. Aceste note de constatare pot fi comunicate în termen de maxim 5 zile de la data prezentării documentaţiei spre decontare de către prestator.
14.MODUL DE PREZENTARE A OFERTEI TEHNICE
Ofertantul are obligatia de a transmite:
-Declaratie pe propria raspundere ca detine toate dotarile prevazute in caietul de sarcini: GPS (pentru monitorizarea şi evidenţa activităţii) şi cu softul aferent, telefoane mobile pentru deservenţi, autoutilajele vor avea în dotare sculele minim necesare intervenţiilor accidentale; sistemul de încălzire al cabinei deserventului trebuie sa fie funcţional, combustibilul şi celelalte materiale necesare bunei funcţionări a utilajelor, vor fi asigurate de către prestator, cu precizarea capacitatilor (nr., buc. etc).
-Declaraţia privind dotarea cu autovehicule, utilaje, echipamente, care va cuprinde:

-nr. crt.,tip autovehicul, utilaj, echipament;

-număr înmatriculare, înregistrare, inventar;

-titlu de deţinere: proprietate/ inchiriate/ factura proforma sau precontract, achiziţie utilaje/echipamente.
15.CRITERIUL DE ATRIBUIRE
Criteriul de atribuire ales este: ,,pretul cel mai scazut’’. 
16.DISPOZIŢII FINALE 
Pe perioada de executare a contractului, schimbarea sau înlocuirea utilajelor/autovehiculelor prezentate in oferta, în cadrul achizitiei, se va realiza numai cu acordul autorităţii contractante şi se vor folosi utilaje/autovehicule ECHIVALENTE SAU SUPERIOARE (din punct de vedere a normei de poluare) celor punctate în cadrul achizitiei.

Autoritatea contractanta isi rezerva dreptul ca in situatia unor caderi masive de zapada sau conditii meteo nefavorabile care pot periclita desfasurarea in conditii optime a traficului rutier sau pietonal sa suplimenteze valoarea contractului, conform prevederilor art .221 din Legea 98/2016, prin derularea unui alte achizitii.
Ofertantul raspunde de aplicarea si respectarea prevederilor legislatiei de securitate si sanatate in munca, precum si a legislatiei de prevenire si stingere a incendiilor pentru proprii salariati in cadrul si pe timpul prestarii serviciilor contractate.Comunicarea, inregistrarea si evidenta evenimentelor de munca si a accidentelor de munca se vor face conform prevederilor Legii nr. 319/2006 – a securitatii si sanatatii in munca, ale HG nr. 1425/2006 – Normele metodologice de aplicare ale Legii nr. 319/2006, cu modificarile si completarile ulterioare, dupa cum urmeaza:
· comunicarea si cercetarea evenimentelor de munca si a accidentelor de munca se va face de catre angajatorul la care este angajat lucratorul accidentat, iar in cazul in care sunt implicati mai multi lucratori, va fi cercetat de o comisie mixta formata din reprezentanti ai tuturor partilor implicate;

· accidentele de munca vor fi inregistrate, evidentiate si raportate de angajatorul care, in urma cercetarii evenimentului sau a accidentului a  fost gasit raspunzator de producerea lui (conf. HG nr. 1425/2006, art. 136, alin (2)).”

Ofertantul garanteaza ca a realizat instructajul personalului propriu ce urmeaza sa presteze serviciile, necesare desfasurarii in bune conditii a activitatii sale si a luat toate masurile impuse de legislatia in vigoare privind respectarea regulilor referitoare la conditiile si normele de securitate si sanatate in munca. Prestatorul fiind singurul responsabil pentru eventualele daune cauzate de nerespectarea cerintelor de securitate si santate in munca in conformitate cu legislatia in vigoare.

Cerinţele impuse în prezentul Caiet de Sarcini sunt minimale. In acest sens, orice ofertă de bază prezentată, care se abate de la prevederile caietului de sarcini, va fi luată în considerare, dar numai în măsura în care oferta presupune asigurarea unui nivel calitativ superior cerinţelor minimale din Caietul de Sarcini.
INTOCMIT
Juverdeanu Eugen

